Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
30 มิ.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับตัวลงสวนทางตลาดภูมิภาค ด้วยปัจจัยเฉพาะตัว ก่อนปิดภาคเช้าที่ 1,504.91 จุด -6.28 จุด (-0.42%) ด้วยมูลค่าการซื้อขายที่คึกคักขึ้นมา 19,476.28 ลบ. 
– Most Positive Impact: ADVANC (+0.63 จุด)/ U (+0.60 จุด)/ BH (+0.39 จุด)
– Most Negative Impact: SCB (-1.63 จุด)/ BAY (-1.57 จุด)/ KBANK (-0.89 จุด)
จุดสังเกต: ดัชนี SET โดนกดดันด้วยแรงขายหุ้นในกลุ่ม Bank เนื่องจากการเข้าสู่ช่วงคาดการณ์ผลการดำเนินงานไตรมาส 2/58 โดยนักวิเคราะห์ ซึ่งธนาคารพาณิชย์มีแนวโน้มของการตั้งสำรอง และอัตราส่วนหนี้เสีย (NPL ratio) เพิ่มเติม
แนวโน้มตลาดบ่าย
– “ตลาดถูกกดดันจากแนวโน้มการตั้งสำรองของกลุ่มธนาคารเพิ่มขึ้น” สัญญาณจากการประชุมนักวิเคราะห์ 2 แห่งในการให้มุมมองต่อผลการดำเนินงานไตรมาส2/58 ของธนาคารกสิไรไทยและไทยพาณิชย์ออกมาสอดคล้องกัน โดยหนี้ที่ไม่ก่อให้เกิดรายได้ (NPL) เพิ่มขึ้นในช่วงไตรมาส 2 และมีแนวโน้มจะเร่งตัวเพิ่มขึ้นในไตรมาส 3 ส่งผลให้การตั้งสำรองมีแนวโน้มเพิ่มขึ้นตาม ซึ่งจะกดดันกำไรของกลุ่มธนาคารขนาดใหญ่ไปอีกระยะ โดยการตั้งสำรองที่เพิ่มขึ้นมาจาก SMEs และสินเชื่อบ้าน แต่ปรากฎว่าสินเชื่อรถยนต์ไม่ปรากฎการด้อยคุณภาพของสินเชื่อเพิ่มอีก ดังนั้นเรามองธนาคารขนาดกลางที่ผ่านจุดสูงสุดของการตั้งสำรองสินเชื่อจากรถคันแรกแล้วอย่าง TISCO TCAP มีแนวโน้มจะโดดเด่นกว่าธนาคารขนาดใหญ่ เรามองตลาดรับรู้ความเสี่ยงหนี้กรีซไปแล้วและมีโอกาสฟื้นตัว เพียงแต่ประเด็นผลการดำเนินงานกลุ่มธนาคารอาจทำให้ตลาดไม่เดินหน้าไกล แต่จิตวิทยาการเก็งกำไรหุ้นรายตัวจะเป็นบวก และเรายังคงมุมมองทยอยสะสม โดยคาดหวังการฟื้นตัวของตลาดในช่วงไตรมาส 3 (แนวต้าน: 1,520 // แนวรับ: 1,500)
– หุ้นแนะนำภาคบ่าย: ทยอยสะสม TISCO (ผลประกอบการธนาคารกลางโดดเด่นกว่าธนาคารใหญ่ หลังผ่านการตั้งสำรองรถคันแรกไปแล้วในปีก่อน, เป้าทางกลยุทธ์ 49.00-50.00 ตัดขาดทุน 45.00), MINT (ธุรกิจท่องเที่ยวกำลังจะผ่านจุดต่ำสุดและข้าสู่ช่วง high season, เป้าหมายทางกลยุทธ์ 246 ตัดขาดทุน 235 ), ADVANC (คาดปันผลระหว่างกาลช่วยประคองราคาหุ้น และราคาหุ้นในครึ่งปีหลังมักปรับดีขึ้นสะท้อนการเข้าสู่ high season ช่วงไตรมาส 4-1, เป้าหมายทางกลยุทธ์ 246 ตัดขาดทุน 235),
– หุ้นน่าสนใจเชิงกลยุทธ์: IRCP IRPC SUPER TPIPL TTA CPF DEMCO TKS IVL KTC GRAMMY EMC CNT SGP
คำแนะนำ
กลยุทธ์: “หุ้นเอเชียมีโอกาสกลับมาเด่นกว่าโลก” ในภาวะที่หนี้กรีซยังไม่จบ แต่มีความชัดเจนว่าผลกระทบในทางเศรษฐกิจจริงต่อเอเชีย มีต่ำกว่ายุโรปที่มีความผูกพันทางเศรษฐกิจแน่นแฟ้น และความผันผวนของสกุลเงินเอเชียที่จะต่ำกว่ายูโร จะทำให้สินทรัพย์เสี่ยงและหุ้นในเอเชียมีโอกาสฟื้นตัวก่อน และดีกว่าตลาดโลกในช่วงนี้ เมื่อรวมกับโมเมนตัมทางเศรษฐกิจที่เข้าสู่ช่วงการฟื้นตัวในครึ่งปีหลัง เรายังคงมุมมองการปรับตัวลดลงในช่วงนี้เป็นโอกาสในการซื้อหุ้นที่เราชอบ ได้แก่ SCC MINT CENTEL PTT PTTGC IVL IRPC CPN
 
Trading Idea
– คาดการณ์เบื้องต้นหุ้นกำไร 2Q15 ดี// Energy&amp;Petro: SCC PTTGC IVL BCP SCN / ICT: TRUE SAMTEL THCOM / Fin: MTLS SAWAD / Prop: LPN SC AMATA / Cons: CK ITD / Comm: CPALL / Food: CPF TUF
 
ประเด็นจับตา/ติดตาม
– (+/-) วิกฤตหนี้กรีซ – ปัจจัยเชิงจิตวิทยาสำคัญในช่วงนี้